Az egyetemi diplomaosztó ünnepségen
gyakran mondják a diákoknak, hogy végre vége a várakozásnak.
Pillanatokra vannak a diplomától.
pillanatokra az elindulástól az élet útján.
Hogy most már biztosított a sikerük, és mindenre felkészültek.
Szakmai eredmények várnak Önökre.
Készen állnak a munkára, bármi is legyen az.
Készen állnak az élet nevű játékra.
- Az élet játéka. - Az élet játéka.
Az élet játéka című klasszikus társasjátékban
az első döntés, amely a játékosokra vár, hogy mennek-e egyetemre vagy sem.
Ahhoz, hogy kifizesd, hitelt kell felvenned, de nem gond.
A diplomáddal jobb fizetést kapsz,
gond nélkül kifizeted az adósságaidat,
házat veszel, megházasodsz, és feltöltöd a kisbuszt gyerekekkel.
Így működik a játékban,
és egyesek számára a való világban is.
De mások számára ez nem megy ilyen simán és gyorsan.
A diákhitelek csalódásokhoz és zsákutcákba vezethetnek.
Ez állítólag egy jó döntés.
A nagy lehetőséget látják,
de inkább csak adósságot kapnak.
Egyik nap bejelentkeztem a diákhitel-egyenlegemhez.
Rákattintottam a felvételre, és megörökítettem a reakciómat.
Nyolcvanezerrel kezdtem.
Már 10 éve fizetem.
Összesen 120 000 dollárt fizettem,
de még mindig tartozom 76-tal.
Hogy a ******* lehetséges ez?
Jelenleg több mint 1,7 billió dollár a diákhitel-tartozás,
és közel 45 millió amerikai kap havonta diákhitel-számlát.
A diákok teljes adóssága megtriplázódott kevesebb mint 15 év alatt.
Az amerikaiaknak több a diákhitel-tartozásuk,
mint a gépjárműhitelük vagy a hitelkártya-tartozásuk.
Ez egy válság, amelyet kezelnünk kell.
Miért nyögik sokan a diákhitel-tartozás terhét
még évekkel a diploma megszerzése után is, és mit tehetünk ez ellen?
A jó oktatás jó üzlet.
Nem tudunk megfelelni a modern élet kihívásainak
elavult oktatási rendszerrel.
Gondolják, hogy Kína spórol az oktatáson?
A cechet a fiatal amerikaiak állják. Van, aki több ezer dolláros hitelt fizet
egy diplomáért, amelyből nem lett állása.
Ha nem mész egyetemre, ennyi erővel arctetkót is csináltathatsz.
Kicsit túl későn állt össze a dolog.
A diákhitel nagyon gáz.
DIÁKHITELEK
Az egész 1957-ben kezdődött, amikor a Föld egy újabb holddal gazdagodott.
Az újságok így hívták.
HOLD
Az orosz neve Szputnyik volt.
Nagyjából strandlabda méretű volt,
és egy szovjet rakéta repítette az űrbe.
Egy használható rádióval bárki hallhatta a halk sípolását,
amint megkerülte a földet.
Megkezdődött az űrverseny.
Két hónappal később az USA is megpróbált műholdat indítani…
kevesebb sikerrel.
A szovjetek örömmel trollkodtak riválisukkal.
Tréfásan megkérdezték, hogy az USA-t érdekelné-e
az elmaradott nemzeteknek szánt támogatás.
Dwight Eisenhower elnök beszédet tartott a nyugtalan választóinak.
Polgártársaim,
ma este a témám a tudomány és a nemzetbiztonság.
Egyik kirívó hiányosságunk, hogy országunk elmulasztotta
kiemelten kezelni a tudományos oktatást
és a tudomány helyét nemzetünk életében.
Akkor még az amerikaiak kevesebb mint nyolc százalékának volt diplomája,
és a diplomások többsége fehér férfi volt.
Néhányan drága magániskolába jártak.
Mások állami egyetemre jártak, ahol a támogatás miatt alacsony volt a tandíj.
Sokan így sem tudták megfizetni.
Diákhitel nem volt, mert a bankoknak nem volt érdeke,
hogy dollárezreket osztogassanak tinédzsereknek.
Ezért 1958 őszén
Eisenhower aláírta a Nemzetvédelmi oktatási törvényt.
Az első szövetségi hitelprogramot
a természettudomány, matematika és mérnöki tudományok diákjainak,
akiknek meg kellett ígérniük, hogy nem döntik meg a kormányt.
Azt remélték, hogy ezek a diákok majd segítenek legyőzni a szovjeteket
a tudományos hidegháborúban.
Néhány évvel később
Lyndon Johnson elnök kibővítette a programot,
és aláírta a Felsőoktatási törvényt.
A törvény alacsony kamatozású hitelprogramot kínált mindenkinek,
nemcsak a tudóspalántáknak,
és vissza nem térítendő támogatást adott az alacsony jövedelmű hallgatók számára.
Ez a nemzetünk
legbölcsebb és legnyereségesebb befektetése.
És a befektetés megtérült.
Ha Amerikát szuperhatalomként akarjuk kezelni…
Kis lépés az embernek…
…az a magasan képzett munkaerővel és társadalommal kezdődik.
A felsőoktatásba fektetett szövetségi beruházás
több lehetőséget biztosított a színes bőrűek,
a kis keresetűek és perifériára szorultak számára.
A magasan képzett lakosság mindenki számára előnyös.
Ha több ember jár egyetemre,
kevesebb a bűnözés, a betegség, és a segélyektől való függés,
amelyek mind költségesek a kormány számára.
Egyre többen választják az egyetemi képzést.
Egyre nagyobb részük hitelből,
és maguk a hitelek is egyre nagyobbak.
Az eredmény? Egy diákhitelekben úszó ország.
Könnyű az egyetemi költségeket hibáztatni.
Igaz, hogy a meghirdetett árak emelkednek,
de a diákok többsége kevesebbet fizet.
A támogatásnak hála, a magániskolák valós költségei
nem változtak az elmúlt 20 évben.
De az állami iskolák éves költsége,
ahol a diplomák háromnegyedét szerzik, megduplázódott.
Ez jórészt a legutóbbi válság eredménye.
WALL STREET-I VÁLSÁG
Az államok tovább csökkentik a felsőoktatási forrásokat.
Ahogy az államok költségvetése szűkül,
az oktatási büdzsét az elsők között nyirbálják meg.
És amikor ez megtörtént,
a költségek a családokra hárultak.
A szövetségi kormány felsőoktatási beruházásai
nem tartottak lépést az igényekkel.
A kis keresetűeket segítő szövetségi Pell-ösztöndíj
régen fedezte a tandíj, a szállás és ellátás 79%-át,
ma már viszont csak a 29%-át fedezi.
Egyre többen járnak olyan egyetemi képzésre,
amelyre nincs támogatás.
- Hogy lehet ezt fizetni? - Billió dolláros diákhitel-tartozás.
A kormány régen nagyjából ugyanannyi támogatást és kölcsönt adott ki,
de ez már nem így van.
A szövetségi kormány államosította a diákhitelt,
elárasztotta vele a piacot, és a fiatalokat a felvételére ösztönözte.
A felsőoktatási tanulmányaim jó részét megúsztam hitel nélkül,
de felvettem 80 000-et a jogi egyetemre.
Az átlagos tízéves hitelszerződésnél
visszafizeti a teljes összeget, plusz 31 000 kamatot,
és a havi törlesztőrészlete több mint 900 dollár lesz.
A diploma után nem kerestem elég pénzt a hitel visszafizetésére.
Ezért halasztást kértem.
Vagyis szüneteltette a törlesztést, de a kamatozás nem állt meg.
Sok hitelszerződésben
a kifizetetlen kamatot a tőketartozáshoz adják.
Így most Hollynak még több kamatot kell fizetnie,
mert most már a kifizetetlen kamatra is kamatot fizet.
Ez a plusz 31 000 könnyen az eredeti hitel összegén túlra duzzadhat.
Az volt a terv,
hogy majd sokat keresek. Az ügyvédek jól keresnek, igaz?
Az egyetemet végzettek évi 76 ezres jövedelemre számíthatnak,
de ez a teljes életpályájuk átlaga.
Beletelhet 14 évbe is, míg elérik, és eleinte sokkal kevesebbet keresnek.
Különösen, ha a válság után diplomáztak.
Sokan találták magukat egy olyan gazdaságban,
ahol az oktatásuk nem igazán kifizetődő.
A mindezekkel járó stressz és nyomás miatt
nem is készítettem terveket a jövőmre.
Őszintén azt hittem, hogy egy kis előnyre tettem szert,
de rájöttem, hogy bizony lemaradtam a többiek mögött.
Az adósság láttán azt mondod: „Biztos van pénzem családra?”
Mindig is nyomasztó volt.
Néha még elég ennivalóm sem volt.
Ez kétségtelenül krízist okoz több millió ember életében,
akiknek romlottak a kilátásai a megkerülhetetlen adósság miatt.
Ezért lakik sok húszéves még mindig szüleinél.
Ezért nem lettem soha lakástulajdonos.
Sok fiatal ezért dönt úgy, hogy nem alapít családot.
Ötven éve, aki egyetemet végzett,
többnyire megengedhetett magának egy házat és pár gyereket.
És bár az egyetemet végzettek bére azóta emelkedett,
a házak és a gyereknevelés költségei gyorsabban nőttek.
És ha még diákhitelt is kell fizetni, ez az élet elérhetetlenné válik.
Ha valaki nem jár egyetemre, elkerülheti az adósságot,
de úgy még rosszabbul járhat.
Ötven éve nekik is volt pénzük házra és gyerekre.
De ma ez sokkal nehezebb.
A béreik valójában alacsonyabbak.
A nem egyetemi végzettségű dolgozók helyzete leromlott.
Tehát a gazdaság megköveteli, hogy egyetemre járj.
De azt csak hitelből tudod kifizetni.
Van választásunk?
Nincs igazi választásunk.
Csak látszólagos.
Az egyetemek remek helyzetben vannak.
Létfontosságú a termékük, és tetszés szerinti árat szabhatnak,
tudva, hogy hitelből úgyis kifizetik.
És számukra nincs következménye, ha a diplomásaik nem járnak sikerrel.
Ha egy drága rendszert akarnánk tervezni,
nagyjából úgy nézne ki, mint a jelenlegi felsőoktatási környezet.
És egy bizonyos iskolatípus
határozottan kihasználja ezt a környezetet:
a profitorientált egyetemek.
A középiskola után egyből egy ilyenbe jártam.
Az ilyen iskoláknál a részvényesek miatt fontos a bevétel,
ezért hajlamosak inkább a reklámra és toborzásra költeni, mint az oktatásra.
Volt egy reklám… talán még mindig adják.
Úgy szólt: „Éjjel nappal mehet.
A szombatot se feledd."
Online is oké Az éj a tanulóké
Kétgyermekes anyaként, aki két vagy három állást is vállal,
nyilván szerettem volna képzettséget szerezni,
miközben próbálom kézben tartani az életünket.
És a profitorientált egyetemek pontosan az ilyen embereket veszik célba.
Szeretné megszerezni az alap- vagy mesterképzését
egy vezető akkreditált egyetemről, mindezt az otthonából?
Belefért az időmbe. A pénzügyi folyamat könnyű.
Foglalkozhatsz vele meló előtt vagy meló után. Egyszerű.
A toborzó szinte lerohant a kérdéssel:
„Szia, mivel akarsz foglalkozni?”
„Ha tehetném, videojáték-tervező lennék.”
Erre ő: „Az tökéletes! Van videojáték…”
Bármit is mondtam, az tökéletes volt.
Úgy éreztem, ők tényleg örülnének nekem,
és pont olyan helyre vágytam, ahol örülnek nekem.
Ezek az intézmények a legkiszolgáltatottabbakat veszik célba.
Azokat, akik úgy érzik, lemaradtak a hagyományos felsőoktatásról.
- A kis keresetűeket veszik célba. - Pénztáros voltam.
Építkezésen dolgoztam.
Dolgozó szülők…
- Elvált anya. - Elvált apa.
- …veteránok… - Háromszor voltam Irakban.
És úgy mutatják be, mint a nagyszerű állás vagy a nagyszerű jövő lehetőségét.
Állást is szereztek nekem.
Teljesen belement a részletekbe,
hogy segítenek elhelyezkedni a videojáték-iparban,
és hogy 100%-ban találnak állást.
De rá kellett jönnöm, hogy ez abszolút nem így van.
A videojátékokról semmit sem tanultam.
A hitelfelvevők kevesebb mint 8 százaléka megy profitorientált iskolába,
de a diákhitel-fizetést nemteljesítők közül ők adnak 30%-ot.
A nemteljesítés azt jelenti, hogy több törlesztés elmarad.
A nemteljesítési arány azoknál a legkisebb, akik a legtöbbel tartoznak.
Hajlamosabbak diplomát és nagyobb jövedelmet szerezni.
És a legkevesebbel tartozóknál a legnagyobb.
Sokan belevágtak egy képzésbe egy profitorientált helyen,
de nem tudták befejezni.
2019-ben úgy minden tizedik hitelfelvevő nemteljesítőnek számított.
Ez több millió ember.
És ez a szám várhatóan nőni fog.
Ez hosszú távú és drasztikus következményekkel jár az életedre.
A hitelminősítésed lezuhan, és a teljes egyenleg azonnal esedékessé válik.
A szövetségi kormánynak hihetetlen behajtási jogköre van.
Lefoglalhatják a béredet, az adódat.
A társadalombiztosításodat,
és mivel néhány év múlva ez lesz az egyetlen jövedelmem,
nem engedhetem, hogy ez megtörténjen.
A szövetségi kormány szó szerint behajthatja a diákhiteledet
egészen a sírodig.
A nemteljesítési arány a színes bőrűeknél magasabb.
A tíz éve egyetemet kezdő fekete amerikaiak csaknem egyharmada
azóta nemteljesítővé vált.
Sokan közülük olyan családból származnak,
ahol nem tettek félre pénzt az egyetemre, mint az én esetemben is,
és sokan közülük dolgoznak, hogy eltartsák magukat és a családjukat.
Amikor munkába állsz,
tudjuk, hogy a feketéknek kevesebbet fizetnek, mint a fehéreknek,
ugyanazért a munkáért.
Egy döbbenetes statisztika szerint
a diplomás feketék között több a nemteljesítő, mint a kibukó fehéreknél.
A diákhitelválság polgárjogi válság.
A diákadósság jövedelmi és faji egyenlőtlenséghez vezet.
Pont azok az emberek, akiket ez a rendszer segíteni kívánt,
járnak valójában a legrosszabbul.
Már generációk óta próbáljuk megoldani ezt a problémát.
Jönnek az újabb döntéshozók, és módosítgatják a rendszert.
Például az USA már kínál jövedelemalapú visszafizetési tervet,
ahol csak a havi kereseted adott százalékát fizeted.
Ha az élet nem megy jól, ha nem kap állást,
vagy az nem fizet jól, akkor jóval kevesebbet törleszt.
De már több változata van a programnak, ami zavarossá teszi.
Eltérőek a szabályok, sok a papírmunka,
és van, hogy a hitelszolgáltatók meg sem említik ezek létezését.
Elmondják, ha tudsz róla, és rákérdezel,
de soha nem kínálták fel ezeket az információkat.
És emiatt évekig jövedelemalapú törlesztés nélkül fizettem,
csak mert nem tudtam, hogy elérhető.
Tehát hívja fel hitelszolgáltatóját, és kérdezzen rá!
Ha könnyebb volna ezen programok használata,
az nagyban hozzájárulna e válság megoldásához.
Más országokban működik, például Ausztráliában.
Az indianai Purdue Egyetemen, ahol Mitch Daniels az elnök,
a jövedelemalapú törlesztés privatizált változatával próbálkoznak, aminek a neve…
Jövedelemrész-megállapodás. Az egyetem után keresed meg a tandíjat.
A Purdue Egyetem és más befektetők, gazdag öregdiákok és egy fedezeti alap
fogadnak a diákokra,
és kifizetik most a tandíjukat a későbbi jövedelmük egy részéért cserébe.
A kockázat a diákról a befektetőre hárul,
és szerintem annak valahogy veszélyeztetnie kell az iskolát,
ha a náluk megszerzett diploma
nem teszi lehetővé, hogy az illető jól teljesítsen a világban.
De a kritikusok ezeket a programokat
csak a diákhitel új, szabályozatlan módjának tartják.
Áttérni egy másik hiteltermékre,
pláne most, amikor eleve egy hallgatói adósságválság közepén vagyunk,
nem tűnik értelmes dolognak.
A kormány több próbát tett az egyetemek szabályozására,
különösen a profitorientált egyetemekére.
Titkos ügynököket küldtek a toborzóik kivizsgálására,
sokat bepereltek a ragadozó hitelezésért,
és hoztak egy új szabályt.
A Keresőtevékenység szabálya szerint nem róhatnak ki nagyobb összeget,
mint amit a diplomás várhatóan vissza tud fizetni.
Ilyen egyszerű.
Nyolcszáz szakképzési program nem felelt meg a normáknak,
ebből 98% profitorientált volt.
A beiratkozás a profitorientált iskolákba, amely 2000 után megugrott,
csökkenni kezdett a rossz sajtó miatt. És akkor…
Az előző kormány olyan iskolák ellen használta a szabályozást,
amelyeket nem kedvelt. A jelen kormány törekszik visszavonni
az előző kormány túlkapásait.
Betsy DeVos miniszterrel az élen
Trump Oktatási Minisztériuma visszavonta Obama szabályozásait.
Az elmúlt években eltörölték a józan ész diktálta szabályokat.
És akkor a világjárvány új válságot idézett elő…
ami új problémákat okozott a diákoknak és az egyetemeknek.
De nem minden egyetemnek.
Az egyetemet kezdők száma mindenhol csökken,
egy szektor kivételével. A profitorientált szektoréval.
A politikai vezetők évtizedek óta vitáznak a felsőoktatás helyzetéről.
Sok közülük a 60-as években járt egyetemre, és adósság nélkül diplomázott.
De a hatalomban lévők közül egyre többen saját bőrükön tapasztalták a diákhitelt.
Még fizetem a tartozásomat,
de a lányomat már egy éven belül
egyetemre fogom küldeni.
A szenátusba kerülve még volt diákhitelem. Néha több ment el rá, mint a lakáshitelre.
Konkrétan ebben a székben ülve is
fizettem már be a diákhitelem aktuális részletét.
Ma minden hatodik amerikai választó fizet diákhitelt,
és várják, hogy az általuk megválasztottak mit fognak tenni.
A családok, akikkel beszéltem, az egyes hitelfelvevők,
nézik, ahogy mindenki egymásra mutogat, míg ők csak segítségre várnak.
Fel akarják pörgetni a gazdaságot?
Adják ide azt a támogatást, amit a General Motors
és a légitársaságok kaptak, meg a felső egy százalék,
és az adókedvezményt, amit az Amazon, meg a többi ilyen társaság kap!
Adják ezt a tanulóknak,
és nézzük meg, mi történik!
Most Joe Biden van a Fehér Házban.
Van, aki úgy gondolja, hogy 12 év oktatás elegendő
a 21. században, hogy a középosztályba jusson?
Ugyanúgy kellene gondolnunk
az egyetemi oktatásra, ahogy
az általános és középiskolai képzésre gondolunk.
Ezért támogatom az adósság- és tandíjmentes egyetemet.
Ez az elképzelés egyre jobban terjed.
Túl sok olyan politikus van, aki támogatja
a kormányzati ajándékozás igazán alattomos ötletét.
Félreértés ne essék,
ez szocialista hatalomátvétel a felsőoktatásban.
Ha egy politikus az ingyenes szót használja,
az adófizető jobb, ha azonnal begombolja a farzsebét.
Egy elemzés szerint az ingyenes állami egyetem
a kis jövedelmű hallgatók számára tízmilliárdokba kerülne,
de egy évtizeden belül megtérülne
a friss diplomásoktól befolyó adóbevételnek hála.
És Biden azoknak, akik már eladósodtak,
azt ígéri, legalább részben eltörli az adósságot.
A tanulmányok szerint ezen adósságok eltörlése
80–100 milliárd dollárt juttatna évente vissza a gazdaságba.
Szárnyalna a GDP.
Az oktatás a közjó érdekében történik.
És szükség van rá, nemcsak a helyi, hanem a globális versenyben is.
Ha egy ország felülmúl az oktatásban, felülmúl a versenyben is.
Bár a Szovjetunió már a múlté,
de vannak új űrversenyek,
és új kihívások a technológia és innováció terén.
A nemzet kötelessége,
hogy a határain belül született minden gyermeknek biztosítsa
az összes képzést, amit csak el tud végezni,
ha meg akarjuk őrizni a szabadságunkat egy erősen versenyorientált világban.
A feliratot fordította: Molnár Gábor